CELEX: 32016R0606
Language: lv
Date: 2016-04-19 00:00:00
Title: Komisijas Īstenošanas regula (ES) 2016/606 (2016. gada 19. aprīlis), ar kuru slēdz ar Īstenošanas regulu (ES) 2016/482 sākto konkursa procedūru vājpiena pulvera iepirkšanai valsts intervencē

20.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 104/14
            
         KOMISIJAS ĪSTENOŠANAS REGULA (ES) 2016/606
   (2016. gada 19. aprīlis),
   ar kuru slēdz ar Īstenošanas regulu (ES) 2016/482 sākto konkursa procedūru vājpiena pulvera iepirkšanai valsts intervencē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (1) un jo īpaši tās 3. panta 6. punktu,
   tā kā:
   
               (1)
            
            
               Ir pārsniegts Regulas (ES) Nr. 1370/2013 3. panta 1. punkta c) apakšpunktā noteiktais 109 000 tonnu lielais kvantitatīvais ierobežojums valsts intervencē veiktai vājpiena pulvera iepirkšanai par fiksētu cenu, un tāpēc ar Komisijas Īstenošanas regulu (ES) 2016/482 (2) ir sākta konkursa procedūra vājpiena pulvera iepirkšanai.
            
         
               (2)
            
            
               Ar Regulas (ES) Nr. 1370/2013 3. panta 1. punkta otro daļu, kas iekļauta ar Padomes Regulu (ES) 2016/591 (3), no 2016. gada 20. aprīļa ir palielināti kvantitatīvie ierobežojumi, kurus 2016. gadā piemēro sviesta un vājpiena pulvera iepirkšanai par fiksētu cenu.
            
         
               (3)
            
            
               Tāpēc ir lietderīgi slēgt konkursa procedūru, kas sākta ar Īstenošanas regulu (ES) 2016/482, un atsākt vājpiena pulvera iepirkšanu valsts intervencē par fiksētu cenu, turpinot tik ilgi, līdz ir sasniegts palielinātais kvantitatīvais ierobežojums.
            
         
               (4)
            
            
               Tā kā intervences aģentūrām drīzā laikā pēc šīs regulas publicēšanas jāpaziņo piedāvātājiem par konkursa procedūras slēgšanu, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,
            
         IR PIEŅĒMUSI ŠO REGULU.
   1. pants
   Konkursa procedūras slēgšana
   Ar šo tiek slēgta konkursa procedūra, kas sākta ar Īstenošanas regulu (ES) 2016/482.
   2. pants
   Stāšanās spēkā
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 19. aprīlī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 346, 20.12.2013., 12. lpp.
   
   
      (2)  Komisijas 2016. gada 1. aprīļa Īstenošanas regula (ES) 2016/482, ar ko pārtrauc intervencei piedāvātā vājpiena pulvera iepirkšanu par nemainīgu cenu intervences periodā, kas beidzas 2016. gada 30. septembrī, un sāk iepirkšanas konkursa procedūru (OV L 87, 2.4.2016., 26. lpp.).
   
      (3)  Padomes 2016. gada 15. aprīļa Regula (ES) 2016/591, ar kuru Regulā (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju izdara grozījumus attiecībā uz kvantitatīvajiem ierobežojumiem, kas piemērojami sviesta un vājpiena pulvera iepirkšanai (OV L 103, 19.4.2016., 3. lpp.).